
That with his grene top the hevene raughte, And twenty fadme of brede tharmes straughte; This is to seyn, the boowes were so brode. Of stree first ther was leyd ful many a loode. But how the fyr was maked up on highte, And eek the names how the trees highte, As ook, fyrre, birch, asp, alder, holm, popler, Wilwe, elm, plane,  assch,  box, chesteyn, lynde,
laurer,
Maple, thorn, beech, hasel, ew, whyppyltre, How they weren feld, schal nou^t be told for me ; Ne how the goddes ronnen up and doun,    ' Disheryt of here habitacioun, In which they woneden in reste and'pees, Nymphes, Faunes, and Amadrydes; Ne how the beestes and the briddes alle Fledden for feere, whan the woode was falle ; Ne how the ground agast was of the lighte, That was nought wont to seen the sonne brighte ; Ne how the fyr was couched first with stree, And thanne with drye stykkes cloven a three, And thanne with grene woode and spicerie, And thanne with cloth of gold and with perrye, And gerlandes hangyng with ful many a flour, The myrre, thencens with al so greet odour; Ne how Arcyte lay among al this, Ne what richesse aboute his body is; Ne how that Emelye, as was the gyse, Putte in the fyr of funeral servise; Ne how she swownede when men made the fyr, Ne what sche spak, ne what was hire desir; Ne what jewels men in the fyr tho caste, Whan that the fyr was gret and brente faste; Ne how summe caste here scheeld, and summe
here spere,
And of here vestimentz, whiche that they were, And cuppes ful of wyn, and mylk, and blood,